Foredrag – Lillian Hjorth-Westh
Agnes Henningsen skrev romaner om kvindernes vilkår. Med erindringsværket, som hun startede på da hun var i 70 års alderen, blev hun meget populær. Hun blev mor til 4 børn og hun mærkede virkelig, hvor vanskeligt det var at få livet til at hænge sammen som kvindelig forfatter.
Foredraget belyser hele hendes spændende liv.
Rundt om Benny Andersen
Denne folkekære digter og musiker har virkelig givet os meget. Tænk blot på “Se hvilken morgenstund” eller “ Barndommens land”. Sange der kendes af alle. Tekster med humor og alvor.
I foredraget fortælles om Benny Andersen liv, og mange af hans sange skal synges som fællessang.
Pontoppidan voksede op som præstesøn i Randers. Hans opgør med den strenge moral kommer til udtryk i romanen Lykke-Per, som indbragte ham Nobelprisen i litteratur i 1917.
Romanen er en udviklingsroman, som sætter dybe spor hos læseren. Hvordan finder man sit naturlige voksested, er det store spørgsmål i historien om Peter Andreas Sidenius. På denne personlige rejse skifter han kurs flere gange,- der er jo flere veje at vælge. Er det omveje eller genveje? Hvad og hvordan vælger han? Pontoppidan har skrevet en roman med mange spørgsmål og han giver ikke mange svar. Svarene må læseren selv finde.
Holger Drachmann var dansk digter og maler. Han levede fra 1846 til 1908.
Mange kender ham fra vores dejlige midsommervise Vi elsker vort land.
Han var en fremragende og eftertragtet kunstmaler, en stor digter og en tiltrækkende mand.
Holger Drachmann har en spændende og farverig historie.
Alle nyder Aakjærs dejlige sange. Jeppe Aakjær var også forfatter til romaner, noveller, skuespil og lokalhistorie. Aakjær fik med romanen Vredens børn, stor betydning for den sociale udvikling i Danmark.
Han levede fra 1866 til 1930. Han levede de sidste mange år på gården Jenle i Salling.
I foredraget om en af Danmarks mest skattede digtere, er der naturligvis fællessang.
Forfatteren Jørn Riel
Han er uddannet telegrafist og navigatør, hvilket bragte ham til Grønland i 1953.
Derfra tog han til varmen i Malaysia, hvor han bor idag.
Riel har skrevet mange skrøner med morsomme og alvorlige historier fra hverdagen i Grønland.
Denne eventyrer er et spændende bekendtskab.
Alle kender Lise – man er næsten på fornavn med hende. Hun har rørt os alle med romaner, noveller, film, tv serier – ikke mindst MATADOR.
Hun forstår at forme historien, så vi alle kan finde os selv i den. Dette nærvær er nerven i hendes værker.
Martin Andersen Nexø er en af vore største og kendteste digtere. Han blev født i 1869 på Christianshavn, voksede op i Nexø på Bornholm og døde i 1954 i Dresden. Alle kender hovedværkerne Pelle Erobreren og Ditte Menneskebarn, hvor en del er filmatiserede. Men også hans erindringsværk Et lille kræ, Under åben himmel, For lud og koldt vand og Vejs ende, er bøger der gør indtryk. I foredraget vil jeg fortælle Nexøs historie ud fra hans erindringsbøger.
Maleren Michael Peter Ancher levede fra 9. juni 1949 til 19. september 1927.
Han blev født i Rutsker på Bornholm.
Som 16 årig flyttede han til Djursland og senere til Skagen.
Sammen med Anna Ancher fik han en fremtid i Skagen og stor betydning i dansk malerkunst.
Osvald Helmuth Herbert Pedersen blev født i København den 14. Juli 1894 og levede til 18. marts 1966.
Hans karriere var enestående. Hans skuespil og fortolkningskunst ligeså. Ølhunden lever evigt!
Det er en fortælling om denne store kunstners liv, krydret med de gode viser der er fyldt med minder.
Baggårdspumaen blev han ofte kaldt. Mange kender ham og kom til at holde meget af ham. Han spillede og sang så dejligt. To lys på et bord eller Livet er en dejlig gave eller Så længe skuden kan gå osv. Der kunne nævnes mange fantastisk fortolkede sange. Det kunne han, – men han kunne også spille skuespil, lave film og lægge stemme til tegnefilm. Hans talent var meget stort. Otto Brandenburg levede fra 1934 til 2007 og hans liv var lige så farverigt som hans mange roller.
Martin Andersen Nexø skrev denne roman i starten af 1900. Gode romaner holder evigt. Og det gør Pelle Erobreren! Pelle handler om at finde sit naturlige voksested, om et værdigt liv, om fællesskab og drømme – ja den handler om meget meget mere. Bille August lavede en fremragende film i 1980 -erne over romanens første bind Barndom. Der er 3 bind mere. Jeg vil i foredraget fortælle Pelles gribende historie gennem hele romanen.
Alle kender Edith Piaf fra hendes skønne sange. Alle kender Edith Piaf ,- spurven med den store stemme.
Men ikke alle kender hendes historie.
Hendes halvsøster Simone Berteaut har skrevet om hende i bogen, Piaf-Frankrigs store sangerinde. Bogen er udgangspunktet for foredraget, der er en fortælling fra hendes fødsel til død, krydret med hendes dejlige sange. Det er en dramatisk livshistorie. Der var store op og nedture og man kan høre hende både grine og græde.
Hun blev bare 48 år men nåede de store scener overalt i verden. Det var der ingen der havde regnet med, da hun i 1915 på dramatisk vis kom til verden i det fattige Belville kvarter i Paris.
”Vejret er godt, så længe man kan trække det”, sagde Storm P og ” Smilet er den korteste afstand mellem mennesker” sagde Victor Borge.
Jeg vil tage tilhørerne med på en humoristisk rundrejse sammen med Halfdan Rasmussen, Victor Borge, Storm P, Johannes Møllehave, og andre der har sat præg på vores humoristiske verden.
Alle kender Dirch! Der var landesorg da han døde i 1980.
Vi har alle grædt af grin, når han foldede sig ud på scenen, fordi han mestrede den ”lette” kunst, der er så svær. Han gjorde det med elegance og følsomhed, og han havde den medfødte sans for timing som er så vigtig, når humor skal blive til kunst.
Halfdan Rasmussen kom på 5 kr. frimærket med: ”Jeg skriver sjove digte, jeg skriver osse triste – de første læser andre folk – selv læser jeg de sidste”.
Halfdan Rasmussen levede fra 29. januar 1915 til 2. marts 2002 og var en af Danmarks mest populære digtere.
Han er nok mest kendt for børnerimene bl.a Den lille frække Frederik, Rapanden Rasmus og Tosserier, men også den alvorlige Halfdan er fantastisk. Digtsamlingerne På knæ for livet og Fremtiden er forbi, har stor værdi.
Han kom til at præge andre digtere med sin underfundige humor, bla. Benny Andersen og Johs. Møllehave.
Halfdan Rasmussen tog ordet på ordet!
Rundt om Oluf Høst
Bornholm, Gudhjem og Oluf Høst hænger nøje sammen. Museet ligger idag i hans hjem på Norresan i Gudhjem, og er et besøg værd.
Foredraget er ikke en analyse af malerierne, men handler om manden, maleren og Gudhjemboen Oluf Høsts liv, virke og betydning fra hans fødsel i Svaneke i marts 1884 til hans død i Gudhjem i maj 1966.
Selma Ottillia Louisa Lagerlöf
… blev født på herregården Mårbacka i Sunne den 20. november 1858 og levede til 16. marts 1940. Udover de mange kendte værker som f.eks Kristuslegender og Nils Holgersen forunderlige rejse gennem Sverige, engagerede hun sig politisk i kampen for kvinders stemmeret og i modstandsbevægelsen.
Foredraget er en beretning om et spændende og engageret menneske, der fik Nobelprisen i litteratur i 1909.
Alle kender Katinka og Søren,- alle nyder at synge hans dejlige viser, men alle kender ikke hans historie.
Jeg vil i foredraget fortælle om Sigfred Pedersen fra han blev født i 1903 i Harndrup på Nordvest Fyn til hans død i Nordsjælland i 1967.
Det er en dejlig historie om et meget virksomt og omgængeligt menneske, der satte sit positive præg på alle.
I foredraget synges de gode og kendte sange som fællessang.
Det over 100 år siden kvinderne fik stemmeret. Grundlovsændringen i juni 1915 ændrede historien i Danmark.
Thit Jensen var en af kvinderne der banede vejen, og det er på sin plads at sende en kærlig tanke til HELE DANMARKS THIT. Hun oplevede at Danmark tog hende til sig, men hun havde også oplevet hvor svært det var at gå foran. Hun blev udskældt og hun følte sig ramt. Men hun var stærk, modig og en meget veltalende person.
Udover at holde foredrag og skrive om kvindernes vilkår, skrev hun historiske romaner og var i mellemkrigstiden den mest læste danske forfatter.
Hvem var denne Thit Jensen der voksede op i den lille by Farsø i Himmerland? Hun var en flamme!
Hun debuterede i 1939 med digtsamlingen Pigesind og det blev til 48 udgivelser ialt, dog er nogle udgivet efter hendes død i 1976.
4 ægteskaber, 4 børn, misbrug og et kompliceret liv satte sit præg på Tove Ditlevsen og hendes digtning. Hun skrev om universelle emner i livet og kunne rime hjerte på smerte uden at det blev banalt. Tove Ditlevsens digtning er universel!
Som forfatter var hun loyal og tro mod sit Vesterbro og talte de svages sag, men angsten for ikke at slå til, slog hende ud.
Hun skriver ærligt, følsomt og alvorligt, men også med livsglæde, humor og dyb psykologisk indsigt.
Vi synger ofte Kringsatt av fjender. Den er skrevet af den norske digter Nordahl Grieg. Hvem var han? Ham, der kunne skrive så smukke og dybe ord, – ord der efterlader eftertanker.
Jeg vil i foredraget fortælle om denne politisk aktive forfatter og journalist der levede fra 1902 til 43. Han blev bare 41 år, men formåede alligevel at sætte vigtige spor i norsk litteratur og historie.
Den chilenske digter, politiker og diplomat Pablo Neruda fik Nobelprisen i litteratur i 1971. Han anses for at være en af de vigtigste latinamerikanske digtere i der 20. århundrede. Han støttede præsident Salvador Allende som blev myrdet af general Pinochet under militærkuppet i 1973.
Under diktaturet blev Nerudas digte forbudt og han blev et folkeligt symbol på modstanden mod Pinochet. Neruda døde i 1973.
Han var digter og maler. Han var banebrydende i sin lyrik og digtet Det underste land er medtaget i Kulturkanonen.
Han blev født i 1912 og han faldt i kampen mod fascisterne i Den spanske borgerkrig i 1938, bare 26 år gammel.
Han boede i Gudhjem på Bornholm, hvor han var gift med keramikeren Lisbeth Hjorth. Sammen fik de to børn.
23 26 95 84
lhjorthwesth@gmail.com
Copyright © 2020 Lillian Hjorth-Westh. Alle rettigheder forbeholdes.